स्वामी गोबिन्दानन्द होरें मैह‌्ती गी दुआ गृहिस्ती चलाना समझेआ ते उनें स्वामी ब्रह्मानन्द हुंदे मैह‌‌्त बनने आस्तै अपनी अनुमती तां गै दिती होनीऐं जे इस नौजवान गबरु सन्यासी गी इब्बी अनुभव करी गै लैन दित्ता जा, तां जे ए इच्छेआ कुतै अपूरन रेह जाग तां उंदी अध्यात्मक उन्नती च अग्गें चलिऐ किश बाधा गै नेई बनी जा. बेदान्त आले रस्ते पर कुसै उच्चे औह‌्द्दे जां कम्म-धंदे दी गल्ला दा महत्तव नेईं हुंदा, ओदे लेई ते इन्ना दै जरूरी हुंदा ऐ जे जिन्ने बी कम्म अस करदे रौह‌्न्नेआं उनेगी जीवन दी उघेश प्रापती लेई किमां जोड़ी सकनेआं. स्वामी जी गी तां गै ए ऐसा मौका थोया हा जे ओ मैह‌‌्ती दी गद्दी पर बेइऐ बी अपने जीवन उद्देश दी पूर्तीं दे रस्ते पर पूरी दृढ़ता कन्ने चलदे रौह‌्न.